CELEX: 32010D0728(01)
Language: fi
Date: 2010-11-29 00:00:00
Title: Komission päätös , annettu 29 päivänä marraskuuta 2010 , ympäristön pilaantumisen ehkäisemisen ja vähentämisen yhtenäistämiseksi annetun Euroopan parlamentin ja neuvoston direktiivin 2008/1/EY (IPPC-direktiivi) täytäntöönpanokertomuksen laatimiseen käytettävästä kyselylomakkeesta (tiedoksiannettu numerolla K(2010) 8308) (ETA:n kannalta merkityksellinen teksti) (2010/728/EU)

30.11.2010   
            
            
               FI
            
            
               Euroopan unionin virallinen lehti
            
            
               L 313/13
            
         KOMISSION PÄÄTÖS,
   annettu 29 päivänä marraskuuta 2010,
   ympäristön pilaantumisen ehkäisemisen ja vähentämisen yhtenäistämiseksi annetun Euroopan parlamentin ja neuvoston direktiivin 2008/1/EY (IPPC-direktiivi) täytäntöönpanokertomuksen laatimiseen käytettävästä kyselylomakkeesta
   (tiedoksiannettu numerolla K(2010) 8308)
   (ETA:n kannalta merkityksellinen teksti)
   (2010/728/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ympäristön pilaantumisen ehkäisemisen ja vähentämisen yhtenäistämiseksi 15 päivänä tammikuuta 2008 annetun Euroopan parlamentin ja neuvoston direktiivin 2008/1/EY (1) ja erityisesti sen 17 artiklan,
   sekä katsoo seuraavaa:
   
               (1)
            
            
               Direktiivin 2008/1/EY 17 artiklan 3 kohdassa säädetään, että kertomukset, jotka liittyvät mainitun direktiivin täytäntöönpanoon ja sen tehokkuuteen suhteessa EU:n muihin ympäristönsuojelukeinoihin, laaditaan neuvoston direktiivin 91/692/ETY (2) 6 artiklassa säädettyä menettelyä noudattaen.
            
         
               (2)
            
            
               Direktiivin 2008/1/EY 17 artiklan 1 kohdassa säädetään, että kertomus, joka koskee saatavilla olevia edustavia tietoja raja-arvoista, on yhdistettävä täytäntöönpanoa koskevaan yleiskertomukseen.
            
         
               (3)
            
            
               Direktiivin 91/692/ETY mukaan mainittu kertomus on laadittava sellaisen kyselylomakkeen tai kaavan pohjalta, jonka komissio laatii direktiivin 6 artiklalla perustetun komitean avustuksella.
            
         
               (4)
            
            
               Ensimmäinen kertomus koski ajanjaksoa 2000–2002.
            
         
               (5)
            
            
               Toinen kertomus koski ajanjaksoa 2003–2005.
            
         
               (6)
            
            
               Kolmas kertomus koski ajanjaksoa 2006–2008.
            
         
               (7)
            
            
               Neljäs kertomus koskee ajanjaksoa 2009–2011.
            
         
               (8)
            
            
               Direktiivin 2008/1/EY täytäntöönpanosta ja aiempien kyselylomakkeiden käytöstä saadun kokemuksen perusteella ajanjaksolla 2009–2011 käytettävää kyselylomaketta on tarpeen mukauttaa. Selkeyden vuoksi komission päätös 2006/194/EY (3) olisi kumottava.
            
         
               (9)
            
            
               Tässä päätöksessä suunnitellut toimenpiteet ovat direktiivin 91/692/ETY 6 artiklalla perustetun komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Jäsenvaltioiden on käytettävä liitteessä olevaa kyselylomaketta laatiessaan kertomusta direktiivin 2008/1/EY täytäntöönpanosta.
   2.   Laadittavien kertomusten on katettava 1 päivän tammikuuta 2009 ja 31 päivän joulukuuta 2011 välinen aika.
   2 artikla
   Kumotaan päätös 2006/194/EY.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 29 päivänä marraskuuta 2010.
      
         
            Komission puolesta
         
         Janez POTOČNIK
         
            Komission jäsen
         
      
   
   
      (1)  EUVL L 24, 29.1.2008, s. 8.
   
      (2)  EYVL L 377, 31.12.1991, s. 48.
   
      (3)  EUVL L 70, 9.3.2006, s. 65.
   
      LIITE
      OSA 1
      
         KYSELY YMPÄRISTÖN PILAANTUMISEN EHKÄISEMISEN JA VÄHENTÄMISEN YHTENÄISTÄMISEKSI ANNETUN DIREKTIIVIN 2008/1/EY (IPPC-DIREKTIIVI) TÄYTÄNTÖÖNPANOSTA
      
      
         Yleiset huomautukset:
      
      Tämä direktiivin 2008/1/EY mukainen neljäs kyselylomake koskee ajanjaksoa 2009–2011. Direktiivin täytäntöönpanosta saatujen kokemusten ja ensimmäisten kolmen kyselylomakkeen avulla jo saatujen tietojen perusteella tässä kyselylomakkeessa keskitytään jäsenvaltioiden toteuttamiin muutoksiin ja niiden saavuttamaan edistymiseen mainitun direktiivin käytännön täytäntöönpanossa. Komissio aikoo toteuttaa kaikki tarvittavat toimenpiteet ja seurata erityisen tarkkaan rikkomisesta johtuvia menettelyjä sen varmistamiseksi, että direktiivi saatetaan kaikilta osin ja asianmukaisesti osaksi kansallista lainsäädäntöä.
      Tässä kyselylomakkeessa useimmat päätökseen 2006/194/EY sisältyneet näkökohdat on jätetty ennalleen, jotta voidaan varmistaa jatkuvuus ja mahdollistaa suora vertailu aiempien vastausten kanssa. Niiltä osin kuin kysymykset ovat samoja kuin aiemmissa kyselylomakkeissa, jäsenvaltio voi yksinkertaisesti viitata aiemmin antamiinsa vastauksiin, mikäli sen tilanteessa ei ole tapahtunut muutoksia. Jos jäsenvaltion tilanteessa on tapahtunut muutoksia, ne on selostettava vastauksessa.
      Vastauksissa yleisiä sitovia sääntöjä tai hallintoelinten antamia virallisia ohjeita koskeviin kysymyksiin pyydetään selostamaan tällaisten sääntöjen tai ohjeiden sisältö pääpiirteissään ja ilmoittamaan mahdollisuuksien mukaan, miten ne ovat saatavissa (esimerkiksi internetosoite).
      Komissio aikoo asettaa tähän kyselylomakkeeseen perustuvan sähköisen raportointivälineen jäsenvaltioiden saataville ReportNettiin (tai tapauksen mukaan sen edeltäjään). Tästä syystä komissio suosittaa vakaasti ReportNetin käyttöä tämän raportointivaatimuksen täyttämisessä, jotta voidaan vähentää työtaakkaa ja johdonmukaistaa vastausten analysointia.
      1.   Yleiskuvaus
      
      
                  1.1
               
               
                  Onko edellisen raportointijakson (2006–2008) jälkeen tehty merkittäviä muutoksia kansalliseen tai alueelliseen lainsäädäntöön ja lupajärjestelmään/lupajärjestelmiin, joilla direktiivi 2008/1/EY pannaan täytäntöön? Kuvailkaa muutokset, esittäkää niiden perustelut ja antakaa viitteet uuteen lainsäädäntöön.
               
            
                  1.2
               
               
                  Onko direktiivin 2008/1/EY täytäntöönpano aiheuttanut henkilöresurssien saatavuuteen tai valmiuksiin liittyviä ongelmia? Kuvailkaa esiintyneet ongelmat ja selvittäkää, miten ne aiotaan ratkaista.
               
            2.   Laitosten ja lupien määrä (direktiivin 2 artiklan 3 ja 4 kohta ja 4 artikla)
      
      
                  2.1
               
               
                  Ilmoittakaa direktiivissä 2008/1/EY määriteltyjen laitosten määrä ja lupien määrä toimintatyypeittäin raportointijakson lopulla noudattaen liitteen osassa 2 määriteltyä luokittelua ja huomautuksissa annettua ohjeistusta.
               
            
                  2.2
               
               
                  IPPC-laitosten tunnistetiedot. Jos mahdollista antakaa linkki, josta jäsenvaltionne IPPC-laitoksia koskevat ajanmukaiset tiedot kuten nimet, sijainti ja toimintaluokka (liite I) ovat julkisesti saatavilla. Jos tällaisia tietoja ei ole julkisesti saatavilla, antakaa luettelo kaikista yksittäisistä laitoksista, jotka olivat toiminnassa raportointijakson lopulla (nimet, sijainti ja IPPC-toimintaluokka). Jos tällaista listaa ei ole, selvittäkää listan puuttumisen syyt.
               
            3.   Lupahakemukset (direktiivin 6 artikla)
      
      
                  3.1
               
               
                  Kuvailkaa yleiset sitovat säännöt, ohjeet ja hakemuslomakkeet, joilla varmistetaan, että hakemukset sisältävät kaikki direktiivin 6 artiklassa edellytetyt yleiset tai tiettyä näkökohtaa (esimerkiksi laitosten merkittävien päästöjen arviointimenetelmiä) koskevat tiedot.
               
            4.   Lupamenettelyn ja lupaehtojen yhteensovittaminen (direktiivin 7 ja 8 artikla)
      
      
                  4.1
               
               
                  Kuvailkaa mahdolliset muutokset, joita on tehty lupamenettelyjen organisointiin (etenkin toimivaltaiset viranomaistasot ja toimivaltuuksien jakaminen) edellisen raportointijakson jälkeen.
               
            
                  4.2
               
               
                  Onko 7 artiklassa säädetyssä lupamenettelyn ja lupaehtojen yhteensovittamisessa ilmennyt erityisiä ongelmia, erityisesti jos lupamenettelyyn osallistuu enemmän kuin yksi toimivaltainen viranomainen? Kuvailkaa asiaa koskeva lainsäädäntö ja ohjeistus.
               
            
                  4.3
               
               
                  Mitä oikeudellisia säännöksiä, menettelyjä tai ohjeita käytetään sen varmistamiseksi, että toimivaltaiset viranomaiset epäävät luvan tapauksissa, joissa laitos ei täytä direktiivissä 2008/1/EY säädettyjä vaatimuksia? Ilmoittakaa mahdollisuuksien mukaan evättyjen lupien määrä ja kuvailkaa tapaukset, joissa lupa on evätty.
               
            5.   Lupaehtojen asianmukaisuus ja riittävyys (direktiivin 3 artiklan 1 kohdan d ja f alakohta, 9 artikla, 17 artiklan 1 ja 2 kohta)
      
      
                  5.1
               
               
                  Kuvailkaa toimivaltaisille viranomaisille annetut yleiset sitovat säännöt tai erityisohjeet, jotka koskevat seuraavia aiheita:
                  
                              1.
                           
                           
                              menettelyt ja perusteet päästöjen raja-arvojen ja muiden lupaehtojen asettamiselle
                           
                        
                              2.
                           
                           
                              yleiset periaatteet parhaan käytettävissä olevan tekniikan määrittelemiseksi
                           
                        
                              3.
                           
                           
                              direktiivin 9 artiklan 4 kohdan täytäntöönpano.
                           
                        
            
                  5.2
               
               
                  Direktiivin 2008/1/EY 17 artiklan 2 kohdan mukaisesti laadittuihin parasta käytettävissä olevaa tekniikkaa koskeviin viiteasiakirjoihin (ns. BREF-asiakirjat) liittyvät asiat
                  
                              1.
                           
                           
                              Miten komission 17 artiklan 2 kohdan nojalla julkaisemat tiedot otetaan yleisesti tai yksittäistapauksissa huomioon parasta käytettävissä olevaa tekniikkaa määritettäessä?
                           
                        
                              2.
                           
                           
                              Miten BREF-asiakirjoja konkreettisesti käytetään lupaehtoja vahvistettaessa?
                           
                        
                              3.
                           
                           
                              Onko BREF-asiakirjat (tai osa niistä) käännetty?
                           
                        
                              4.
                           
                           
                              Miten hyödyllisiä komission 17 artiklan 2 kohdan nojalla julkaisemat tiedot ovat parhaaseen käytettävissä olevaan tekniikkaan perustuvien päästöjen raja-arvojen, vastaavien parametrien ja teknisten toimenpiteiden määrittämisen tietolähteenä? Miten tietoja voitaisiin kehittää?
                           
                        
            
                  5.3
               
               
                  Muut lupaehtoihin liittyvät seikat
                  
                              1.
                           
                           
                              Onko lupaehtojen asettamisessa otettu huomioon ympäristönhallintajärjestelmät? Miten?
                           
                        
                              2.
                           
                           
                              Minkätyyppisiä lupaehtoja tai muita toimenpiteitä on yleensä käytetty 3 artiklan 1 kohdan f alakohdan soveltamiseksi (tuotantoalueen ennallistaminen toiminnan lopullisen päättymisen jälkeen) ja miten ne on toteutettu käytännössä?
                           
                        
                              3.
                           
                           
                              Minkätyyppisiä energiatehokkuuteen liittyviä lupaehtoja on yleensä asetettu (direktiivin 3 artiklan 1 kohdan d alakohta)?
                           
                        
                              4.
                           
                           
                              Onko direktiivin 9 artiklan 3 kohdassa säädettyä mahdollisuutta olla asettamatta energiatehokkuusvaatimuksia käytetty ja miten tämä on pantu täytäntöön?
                           
                        
            6.   Käytettävissä olevat edustavat tiedot (direktiivin 17 artiklan 1 kohta)
      
      
                  6.1
               
               
                  Ilmoittakaa edustavat tiedot raja-arvoista noudattaen direktiivin 2008/1/EY liitteessä I esitettyä toimien luokittelua ja tarvittaessa tiedot parhaista käytettävissä olevista tekniikoista, joita kyseiset arvot edustavat, ja niihin liittyvästä ympäristönsuojelun tasosta.
                  Komissio antaa ohjeistusta tähän kysymykseen vastaamisessa kahdella erityissektorilla. Toimitetut tiedot arvioidaan, jotta voitaisiin mahdollisimman hyvin verrata asetettuja raja-arvoja ja saavutettua ympäristönsuojelun tasoa sekä BREF-asiakirjoissa esitettyjä parhaita käytettävissä oleviin tekniikkoihin liittyviä päästötasoja, jos ne ovat tiedossa.
               
            7.   Yleisesti sitovat säännöt (direktiivin 9 artiklan 8 kohta)
      
      
                  7.1
               
               
                  Mille laitosryhmille on asetettu direktiivin 9 artiklan 8 kohdan mukaisesti yleisesti sitovat säännöt ja mitä vaatimuksia tällaiset säännöt koskevat? Ilmoittakaa viittaukset yleisesti sitoviin sääntöihin. Missä muodossa tällaiset säännöt on annettu (esimerkiksi antajataho ja sääntöjen oikeudellinen asema)? Otetaanko mainittuja sääntöjä sovellettaessa huomioon (9 artiklan 4 kohdassa mainitut) paikalliset tekijät?
               
            
                  7.2
               
               
                  Ilmoittakaa sellaisten laitosten määrä (joko tarkka lukumäärä tai prosenttiosuus), joihin mainittuja sääntöjä sovellettiin raportointijakson lopussa, jos tällaiset tiedot ovat saatavissa.
               
            8.   Ympäristölaatunormit (direktiivin 10 artikla)
      
      
                  8.1
               
               
                  Onko ilmennyt sellaisia direktiivin 10 artiklan soveltamisalaan kuuluvia tapauksia, joissa parhaat käytettävissä olevat tekniikat eivät ole riittäviä ympäristölaatunormien noudattamiseksi (ympäristölaatunormin määritelmä direktiivin 2 artiklan 7 kohdassa)? Antakaa esimerkkejä tällaisista tapauksista ja niissä toteutetuista lisätoimenpiteistä.
               
            9.   Laitoksiin tehtävät muutokset (direktiivin 12 artikla ja 2 artiklan 10 kohta)
      
      
                  9.1
               
               
                  Miten toimivaltaiset viranomaiset päättävät käytännössä direktiivin 12 artiklan mukaisesti, onko ”käytön muutoksella” ympäristövaikutuksia (direktiivin 2 artiklan 10 kohta) ja onko tehty muutos ”olennainen muutos”, jolla ”voi olla merkittäviä ihmisiin tai ympäristöön kohdistuvia haittavaikutuksia” (direktiivin 2 artiklan 11 kohta)? Antakaa viitteet sovellettaviin oikeudellisiin säännöksiin, ohjeisiin tai menettelyihin.
               
            10.   Lupaehtojen uudelleentarkastelu ja päivittäminen (direktiivin 13 artikla)
      
      
                  10.1
               
               
                  Määritetäänkö kansallisessa tai alueellisessa lainsäädännössä, miten usein lupaehtoja on tarkasteltava uudelleen ja tarvittaessa päivitettävä (direktiivin 13 artikla) vai määritetäänkö tämä muilla keinoilla, kuten esimerkiksi antamalla luvat määräajaksi? Jos käytetään muita keinoja, mitkä ne ovat? Antakaa viitteet sovellettaviin säädöksiin, ohjeisiin tai menettelyihin.
               
            
                  10.2
               
               
                  Mikä on tyypillinen taajuus lupaehtojen uudelleentarkastelussa? Mikäli laitosten tai sektorien välillä on eroja, antakaa mahdollisuuksien mukaan selventäviä tietoja.
               
            
                  10.3
               
               
                  Mitä vaiheita lupien uudelleentarkastelu- ja päivitysmenettely sisältää? Miten on pantu täytäntöön säännös, joka koskee lupaehtojen uudelleentarkastelua parhaiden käytettävissä olevien tekniikoiden olennaisten muutosten yhteydessä? Antakaa viitteet sovellettaviin säädöksiin, ohjeisiin tai menettelyihin.
               
            11.   Lupaehtojen noudattaminen (direktiivin 14 artikla)
      
      
                  11.1
               
               
                  Miten on käytännössä pantu täytäntöön 14 artiklassa säädetty vaatimus, jonka mukaan toiminnanharjoittaja tiedottaa viranomaisille säännöllisesti päästöjen tarkkailun tuloksista? Antakaa viitteet erityisiin säännöksiin, menettelyihin tai ohjeisiin, jotka ovat toimivaltaisten viranomaisten käytössä.
               
            
                  11.2
               
               
                  Antavatko kaikki toiminnanharjoittajat seurantaraportin säännöllisin väliajoin? Mikä on tyypillinen taajuus, jota sovelletaan kyseisten tietojen toimittamisessa? Mikäli sektorien välillä on eroja, antakaa mahdollisuuksien mukaan selventäviä tietoja.
               
            
                  11.3
               
               
                  Mikäli tietoja ei ole jo toimitettu jäsenvaltioissa suoritettaville ympäristötarkastuksille asetettavista vähimmäisvaatimuksista annetun suosituksen mukaisen raportoinnin yhteydessä, antakaa käytettävissä olevat tiedot direktiivin 2008/1/EY soveltamisalaan kuuluvista laitoksista seuraavien seikkojen osalta:
                  
                              1.
                           
                           
                              toimivaltaisen viranomaisen suorittaman ympäristötarkastuksen mahdollisesti muodostavat pääosiot (kuvaus)
                           
                        
                              2.
                           
                           
                              toimivaltaisen viranomaisen tarkastuskäyntien kokonaismäärä raportointijaksolla (lukumäärä)
                           
                        
                              3.
                           
                           
                              toimivaltaisen viranomaisen tarkastuskäynnin kohteena olleiden laitosten kokonaismäärä raportointijaksolla (lukumäärä)
                           
                        
                              4.
                           
                           
                              sellaisten raportointijaksolla suoritettujen tarkastuskäyntien lukumäärä, joiden aikana toimivaltainen viranomainen teki tai teetätti päästömittauksia ja/tai otti tai otatti näytteitä jätteistä (lukumäärä)
                           
                        
                              5.
                           
                           
                              sellaisten toimien tyyppi (esimerkiksi seuraamukset tai muut toimenpiteet), joita on raportointijaksolla toteutettu onnettomuuksien, riskitilanteiden tai lupaehtojen noudattamatta jättämisen seurauksena (kuvaus).
                           
                        
            12.   Tietojen antaminen ja yleisön osallistuminen (direktiivin 15 ja 16 artikla)
      
      
                  12.1
               
               
                  Mitä mahdollisia merkittäviä muutoksia on tehty edellisen raportointijakson jälkeen kansalliseen lainsäädäntöön tietojen antamisen ja yleisön osallistumisen osalta lupamenettelyjen yhteydessä, kuten säädetään direktiivissä 2008/1/EY (direktiivin 15 ja 16 artikla)? Mitä vaikutuksia näillä vaatimuksilla on ollut toimivaltaisiin viranomaisiin, luvanhakijoihin ja yleisöön?
               
            13.   Valtioiden rajat ylittävä yhteistyö (direktiivin 18 artikla)
      
      
                  13.1
               
               
                  Onko raportointijaksolla ilmennyt tapauksia, joissa 18 artiklan vaatimuksia on sovellettu rajat ylittävään tiedonvaihtoon ja yhteistyöhön? Antakaa esimerkkejä, jotka havainnollistavat käytettyjä menettelyjä.
               
            14.   Direktiivin toimivuus
      
      
                  14.1
               
               
                  Mikä on yleinen näkemyksenne direktiivin 2008/1/EY vaikuttavuudesta esimerkiksi EU:n muihin ympäristöalan välineisiin verrattuna? Mitkä ovat olleet arvioidut ympäristöhyödyt ja -kustannukset (hallinnolliset kustannukset ja sääntöjen noudattamisesta aiheutuvat kustannukset), jotka ovat seurausta direktiivin 2008/1/EY täytäntöönpanosta? Käyttäkää perustana tutkimuksia ja analyysejä, mikäli sellaisia on tehty. Antakaa viittaukset tällaisiin tutkimuksiin ja analyyseihin.
               
            15.   Yleisiä huomioita
      
      
                  15.1
               
               
                  Onko erityisiä täytäntöönpanoon liittyviä kysymyksiä, joita olette pitäneet ongelmallisina? Mitä?
               
            OSA 2
      
         LUOKITTELU KYSYMYKSEEN 2.1 VASTAAMISTA VARTEN
      
      
                  LAITOSTYYPPI
               
               
                  
                              A.
                           
                           
                              LAITOKSET
                           
                        
               
                  
                              B.
                           
                           
                              OLENNAISET MUUTOKSET
                           
                        
               
                  
                              C.
                           
                           
                              LUPIEN UUDELLEENTARKASTELU JA PÄIVITYS
                           
                        
            
                  Koodi
               
               
                  Laitoksen toimintaluokka direktiivin 2008/1/EY liitteessä I säädetyn mukaisesti
               
               
                  
                              1.
                           
                           
                              Laitosten määrä
                           
                        
               
                  
                              2.
                           
                           
                              Sellaisten laitosten määrä, joilla on täysin IPPC-direktiivin mukainen lupa
                           
                        
               
                  
                              3.
                           
                           
                              Raportointijaksolla ilman 12 artiklan 2 kohdan mukaista lupaa toteutettujen olennaisten muutosten määrä
                           
                        
               
                  
                              4.
                           
                           
                              Sellaisten laitosten määrä, joiden IPPC-lupaa on raportointijaksolla tarkasteltu uudelleen 13 artiklan mukaisesti
                           
                        
               
                  
                              5.
                           
                           
                              Sellaisten laitosten määrä, joiden IPPC-lupa on raportointijaksolla päivitetty 13 artiklan mukaisesti
                           
                        
            
                  1.
               
               
                  
                     Energia-ala
                  
               
               
                   
               
               
                   
               
               
                   
               
               
                   
               
               
                   
               
            
                  1.1
               
               
                  Polttolaitokset
               
               
                   
               
               
                   
               
               
                   
               
               
                   
               
               
                   
               
            
                  1.2
               
               
                  Kaasun- ja öljynjalostamot
               
               
                   
               
               
                   
               
               
                   
               
               
                   
               
               
                   
               
            
                  1.3
               
               
                  Koksaamot
               
               
                   
               
               
                   
               
               
                   
               
               
                   
               
               
                   
               
            
                  1.4
               
               
                  Kivihiiltä kaasuttavat ja nesteyttävät laitokset
               
               
                   
               
               
                   
               
               
                   
               
               
                   
               
               
                   
               
            
                  2.
               
               
                  
                     Metalliteollisuus
                  
               
               
                   
               
               
                   
               
               
                   
               
               
                   
               
               
                   
               
            
                  2.1
               
               
                  Metallimalmin pasutus/sintraus
               
               
                   
               
               
                   
               
               
                   
               
               
                   
               
               
                   
               
            
                  2.2
               
               
                  Raakarautaa tai terästä tuottavat laitokset
               
               
                   
               
               
                   
               
               
                   
               
               
                   
               
               
                   
               
            
                  2.3 a)
               
               
                  Kuumavalssauslaitokset
               
               
                   
               
               
                   
               
               
                   
               
               
                   
               
               
                   
               
            
                  2.3 b)
               
               
                  Takomot
               
               
                   
               
               
                   
               
               
                   
               
               
                   
               
               
                   
               
            
                  2.3 c)
               
               
                  Laitokset, jotka suorittavat suojakäsittelyä sulalla metallilla
               
               
                   
               
               
                   
               
               
                   
               
               
                   
               
               
                   
               
            
                  2.4
               
               
                  Valimot
               
               
                   
               
               
                   
               
               
                   
               
               
                   
               
               
                   
               
            
                  2.5 a)
               
               
                  Laitokset, joissa tuotetaan ei-rautametalleja
               
               
                   
               
               
                   
               
               
                   
               
               
                   
               
               
                   
               
            
                  2.5 b)
               
               
                  Laitokset, joissa sulatetaan ei-rautametalleja
               
               
                   
               
               
                   
               
               
                   
               
               
                   
               
               
                   
               
            
                  2.6
               
               
                  Metallien ja muovien pintakäsittelylaitokset
               
               
                   
               
               
                   
               
               
                   
               
               
                   
               
               
                   
               
            
                  3.
               
               
                  
                     Mineraaliteollisuus
                  
               
               
                   
               
               
                   
               
               
                   
               
               
                   
               
               
                   
               
            
                  3.1
               
               
                  Sementtiä tai kalkkia tuottavat laitokset
               
               
                   
               
               
                   
               
               
                   
               
               
                   
               
               
                   
               
            
                  3.2
               
               
                  Asbestia tuottavat laitokset
               
               
                   
               
               
                   
               
               
                   
               
               
                   
               
               
                   
               
            
                  3.3
               
               
                  Lasia valmistavat laitokset
               
               
                   
               
               
                   
               
               
                   
               
               
                   
               
               
                   
               
            
                  3.4
               
               
                  Mineraaleja sulattavat laitokset
               
               
                   
               
               
                   
               
               
                   
               
               
                   
               
               
                   
               
            
                  3.5
               
               
                  Keraamisia tuotteita valmistavat laitokset
               
               
                   
               
               
                   
               
               
                   
               
               
                   
               
               
                   
               
            
                  4.
               
               
                  
                     Kemianteollisuus
                  
               
               
                   
               
               
                   
               
               
                   
               
               
                   
               
               
                   
               
            
                  4.1
               
               
                  Orgaanisen kemian tuotteita tuottavat laitokset
               
               
                   
               
               
                   
               
               
                   
               
               
                   
               
               
                   
               
            
                  4.2
               
               
                  Epäorgaanisen kemian tuotteita tuottavat laitokset
               
               
                   
               
               
                   
               
               
                   
               
               
                   
               
               
                   
               
            
                  4.3
               
               
                  Lannoitteita tuottavat laitokset
               
               
                   
               
               
                   
               
               
                   
               
               
                   
               
               
                   
               
            
                  4.4
               
               
                  Kasvinsuojeluaineita/torjunta-aineita tuottavat laitokset
               
               
                   
               
               
                   
               
               
                   
               
               
                   
               
               
                   
               
            
                  4.5
               
               
                  Lääkkeitä tuottavat laitokset
               
               
                   
               
               
                   
               
               
                   
               
               
                   
               
               
                   
               
            
                  4.6
               
               
                  Räjähteitä tuottavat laitokset
               
               
                   
               
               
                   
               
               
                   
               
               
                   
               
               
                   
               
            
                  5.
               
               
                  
                     Jäteala
                  
               
               
                   
               
               
                   
               
               
                   
               
               
                   
               
               
                   
               
            
                  5.1
               
               
                  Vaarallisten jätteiden huolehtimis- tai hyödyntämislaitokset
               
               
                   
               
               
                   
               
               
                   
               
               
                   
               
               
                   
               
            
                  5.2
               
               
                  Yhdyskuntajätteiden polttolaitokset
               
               
                   
               
               
                   
               
               
                   
               
               
                   
               
               
                   
               
            
                  5.3
               
               
                  Muun kuin vaarallisen jätteen huolehtimislaitokset
               
               
                   
               
               
                   
               
               
                   
               
               
                   
               
               
                   
               
            
                  5.4
               
               
                  Kaatopaikat
               
               
                   
               
               
                   
               
               
                   
               
               
                   
               
               
                   
               
            
                  6.
               
               
                  
                     Muut alat
                  
               
               
                   
               
               
                   
               
               
                   
               
               
                   
               
               
                   
               
            
                  6.1 a)
               
               
                  Puumassaa tuottavat laitokset
               
               
                   
               
               
                   
               
               
                   
               
               
                   
               
               
                   
               
            
                  6.1 b)
               
               
                  Paperia ja kartonkia tuottavat laitokset
               
               
                   
               
               
                   
               
               
                   
               
               
                   
               
               
                   
               
            
                  6.2
               
               
                  Kuitujen tai tekstiilien esikäsittely- tai värjäyslaitokset
               
               
                   
               
               
                   
               
               
                   
               
               
                   
               
               
                   
               
            
                  6.3
               
               
                  Nahan parkituslaitokset
               
               
                   
               
               
                   
               
               
                   
               
               
                   
               
               
                   
               
            
                  6.4 a)
               
               
                  Teurastamot
               
               
                   
               
               
                   
               
               
                   
               
               
                   
               
               
                   
               
            
                  6.4 b)
               
               
                  Elintarvikkeiden käsittely- ja jalostuslaitokset
               
               
                   
               
               
                   
               
               
                   
               
               
                   
               
               
                   
               
            
                  6.4 c)
               
               
                  Maidon käsittely- ja jalostuslaitokset
               
               
                   
               
               
                   
               
               
                   
               
               
                   
               
               
                   
               
            
                  6.5
               
               
                  Ruhojen huolehtimis- tai kierrätyslaitokset
               
               
                   
               
               
                   
               
               
                   
               
               
                   
               
               
                   
               
            
                  6.6 a)
               
               
                  Siipikarjan tehokasvatuslaitokset
               
               
                   
               
               
                   
               
               
                   
               
               
                   
               
               
                   
               
            
                  6.6 b)
               
               
                  Tuotantosikojen tehokasvatuslaitokset
               
               
                   
               
               
                   
               
               
                   
               
               
                   
               
               
                   
               
            
                  6.6 c)
               
               
                  Emakkojen tehokasvatuslaitokset
               
               
                   
               
               
                   
               
               
                   
               
               
                   
               
               
                   
               
            
                  6.7
               
               
                  Orgaanisia liuottimia käyttävät pintakäsittelylaitokset
               
               
                   
               
               
                   
               
               
                   
               
               
                   
               
               
                   
               
            
                  6.8
               
               
                  Hiilen tai elektrografiitin tuotantolaitokset
               
               
                   
               
               
                   
               
               
                   
               
               
                   
               
               
                   
               
            
                  6.9
               
               
                  Hiilidioksidivirtojen talteenottolaitokset (Euroopan parlamentin ja neuvoston direktiivi 2009/31/EY)
               
               
                   
               
               
                   
               
               
                   
               
               
                   
               
               
                   
               
            
                  Yhteensä
               
               
                   
               
               
                   
               
               
                   
               
               
                   
               
               
                   
               
               
                   
               
            
         Luokittelua koskevat huomautukset:
      
      Jollei toisin ilmoiteta, lukujen olisi vastattava tilannetta raportointijakson lopussa (31 päivänä joulukuuta 2011).
      Tietojen keruu luokittelua varten perustuu ”laitosten lukumäärään” ja ”olennaisten muutosten lukumäärään” siten, että ”laitoksen” toiminnallisena määritelmänä käytetään direktiivin 2008/1/EY 2 artiklan 3 kohdassa annettua määritelmää ja ”olennaisen muutoksen” toiminnallisena määritelmänä 2 artiklan 11 kohdassa annettua määritelmää.
      ”Laitostyypillä” tarkoitetaan laitoksen toimintaluokkaa. Laitokset olisi raportoitaessa luokiteltava vain yhteen toimintaluokkaan, vaikka laitoksessa harjoitettaisiin useampaa IPPC-toimintaa.
      Jäljempänä annetaan lisäohjeistusta taulukoihin sisältyvien tietojen ilmoittamisesta. Jäsenvaltioita pyydetään täyttämään taulukko mahdollisimman perusteellisesti.
      A.   LAITOSTEN MÄÄRÄ
      
                  1.
               
               
                  IPPC-laitosten määrä: jäsenvaltioissa raportointijakson lopulla toiminnassa olevien laitosten kokonaismäärä (sekä vanhat että uudet) riippumatta niillä olevista luvista.
               
            
                  2.
               
               
                  Sellaisten laitosten määrä, joilla on täysin direktiivin mukainen lupa: sellaisten IPPC-laitosten kokonaismäärä, joilla on yksi tai useampi täysin IPPC-direktiivin mukaisesti myönnetty lupa (ennen IPPC-direktiivin voimaantuloa myönnetyt, uudelleentarkastellut/päivitetyt luvat mukaan luettuina), riippumatta siitä, koska lupa/luvat on myönnetty tai onko sitä/niitä uudelleentarkasteltu, päivitetty tai mistä tahansa syystä muutettu/uudistettu.
                  Raportoitavien laitosten lukumäärää laskettaessa jäsenvaltioiden on otettava huomioon, minkälainen lupa tai minkälaiset luvat kullakin laitoksella on raportointijakson lopussa. Huomautettakoon, että tässä tarkoitetaan laitosten eikä lupien lukumäärää (sillä yhdellä laitoksella voi olla useampia lupia tai yksi lupa voi koskea useampia laitoksia).
                  Johdonmukaisuussääntö: 1 miinus 2 on yhtä kuin sellaisten laitosten lukumäärä, joilla ei jostain syystä (menettely kesken, toimintaa koskevat rajoitteet tms.) ole täysin IPPC-direktiivin mukaista lupaa. Jos lukumäärä on muu kuin nolla, kyseessä saattaa olla IPPC-direktiivin säännösten rikkomus.
               
            B.   OLENNAISET MUUTOKSET
      
                  3.
               
               
                  Raportointijaksolla ilman 12 artiklan 2 kohdan mukaista lupaa toteutettujen olennaisten muutosten määrä: sellaisten toimivaltaisten viranomaisten tiedossa olevien olennaisten muutosten määrä, jotka toimijat ovat tosiasiassa toteuttaneet ilman 12 artiklan 2 kohdan mukaisesti vaadittavaa lupaa.
                  Jos lukumäärä on muu kuin nolla, kyseessä saattaa olla IPPC-direktiivin säännösten rikkomus.
               
            C.   LUVAN UUDELLEENTARKASTELU JA PÄIVITYS
      
                  4.
               
               
                  Sellaisten laitosten lukumäärä, joiden IPPC-lupaa on raportointijaksolla tarkasteltu uudelleen 13 artiklan mukaisesti: sellaisten laitosten määrä, joilla on yksi tai useampi lupa, jota on tarkasteltu uudelleen 13 artiklan mukaisesti.
               
            
                  5.
               
               
                  Sellaisten laitosten lukumäärä, joiden IPPC-lupa on raportointijaksolla päivitetty 13 artiklan mukaisesti: sellaisten laitosten määrä, joilla on yksi tai useampi lupa, jota on päivitetty 13 artiklan mukaisesti.